Felinos

miniatura|240px|Ocelote (Leopardus pardalis).
miniatura|240px|Caracal (Caracal caracal).
miniatura|240px|Otocolobus manul, antes Fels manul.

A dos felinos (Felinae) é unha subfamilia de mamíferos carnívoros, a máis importante das dúas que integran a familia dos félidos, xa que inclúe 13 dos 18 xéneros desta.

 Distribución 
Os representantes desta subfamilia áchanse amplamente distribuídos por todo o mundo e só faltan de forma natural nas rexións polares, Madagascar, Australia e algunhas illas oceánicas.

O gato doméstico, pertencente a esta subfamilia, foi introducido en varios destes lugares de forma voluntaria ou involuntaria, converténdose facilmente en bravo (asilvestrado) e causando un grave impacto entre as faunas endémicas.

 Características 

Os felinos alcanzan tamaños comprendidos entre os 50–60 cm do gato de patas negras (Felis nigripes) e os case 2 m que pode acadar o representante máis grande, o puma (Puma concolor).

Todos son eficientes cazadores dotados de garras totalmente retráctiles (agás o guepardo), pero son incapaces de ruxir como os membros da subfamilia dos panterinos porque, ao contrario que estes, teñen unha garganta totalmente osificada.

Todas as especies son solitarias, aínda que algunhas toleran con maior facilidade que outras a presenza doutros membros da súa especie no seu territorio.

En catividade producíronse con éxito diferentes tipos de híbridos, tanto dentro dun mesmo xénero e tamén, máis raramente, entre xéneros distintos. Logrouse cruzar o puma con éxito incluso cun membro da outra subfamilia (a dos panterinos), o leopardo, producindo uns híbridos chamados pumapardos. Os descendentes destes cruces son estériles en todos os casos.

 Taxonomía 
 Descrición 
A subfamilia foi descrita en 1817 polo anatomista e paleontólogo alemán, nacionalizado ruso, Johann Fischer von Waldheim, en Mém. Soc. Imp. Nat. Moscow, 5: 372.

 Etimoloxía 
O nome científico Felinae, está formao polo elemento fel-, raíz do seu xénero tipo, Felis, coa adición do sufixo -ĭnae, propio das subfamilias de animais.

 Clasificación 
 Subfamilia Felinae Fischer de Waldheim, 1817.Wilson, Don E. & Reeder, Dee Ann M., eds. (2005): Felinae en Mammal Species of the World. 

 Xénero Acinonyx Brookes, 1828
 Acinonyx jubatus Schreber, 1775 - guepardo
 Xénero Caracal Gray, 1843
 Caracal caracal  (Schreber, 1776) - caracal. Véxase máis abaixo "Unha taxonomía moi discutida: Caracal e Profelis". 
 Xénero Catopuma Severtzov, 1858
 Catopuma badia Gray, 1874 - gato vermello de Borneo
 Catopuma temminckii Vigors & Horsfield, 1827  
 Xénero Felis Linnaeus, 1758
 Felis bieti Milne-Edwards, 1892 - gato chinés do deserto, gato montés chinés ou gato de Biet.
 Felis catus Linnaeus, 1758 - gato doméstico; a UICN considérao unha subespecie de Felis silvestris (Felis silvestris catus).<ref>Sanderson, J.; Mallon, D.P.; Driscoll, C.; Breitenmoser, U. & Breitenmoser-Wursten, C. (2008): Felis silvestris ssp. catus  na Lista Vermella da IUCN. Versión do 2010.4</ref>
 Felis chaus Schreber, 1777 - gato selvático, gato da xungla ou gato do pantano
 Felis margarita Loche, 1858 - gato do deserto
 Felis nigripes Burchell, 1824 - gato de pés negros
 Felis silvestris  Schreber, 1775 - gato montés eurasiático
 Xénero Leopardus  Gray, 1842
 Leopardus braccatus Cope, 1889 - gato do Pantanal 
 Leopardus colocolo Molina, 1782 - gato colocolo
 Leopardus geoffroyi - gato montés suramericano ou gato de Geoffroy
 Leopardus guigna - kodkod ou huíña
 Leopardus jacobitus - gato de montaña ou gato andino
 Leopardus pajeros - gato das pampas ou gato palleiro
 Leopardus pardalis - ocelote
 Leopardus tigrinus - leopardo tigre
 Leopardus wiedii - tigrillo, margai 
 Xénero Leptailurus 
 Leptailurus serval - serval
 Xénero Lynx 
 Lynx canadensis - lince do Canadá
 Lynx lynx - lince boreal
 Lynx pardinus - lince ibérico
 Lynx rufus - lince vermello ou gato montés de Norteamérica
 Xénero Otocolobus
 Otocolobus manul  
 Xénero Pardofelis 
 Pardofelis marmorata - gato xaspeado
 Xénero Prionailurus
 Prionailurus bengalensis 
 Prionailurus bengalensis iriomotensis - gato de Iriomote
 Prionailurus planiceps - gato de cabeza plana
 Prionailurus rubiginosus - gato ferruxento
 Prionailurus viverrinus - gato pescador
 Xénero Profelis Severtzov, 1858 - Discutido nos últimos anos por numerosos autores. Véxase máis abaixo.
 Profelis aurata (Temminck, 1827) - Reclasificado hoxe por numerosos autores como Caracal aurata. Véxase máis abaixo.
 Xénero Puma 
 Puma concolor - puma
 Puma yagouaroundi Geoffroy Saint-Hilaire, 1803 - xaguarundi ou gato lontra

 Unha taxonomía moi discutida: Caracal e Profelis 
Durante moitos anos considerouse a Caracal como un xénero monotípico, isto é, que só comprendía unha única especie, Caracal caracal, o caracal, e así aparece en case toda a bibliografía.Caracal caracal no MSW.Caracal Gray, 1843 no ITIS. Así mesmo, tradicionalmente, incluíuse a Caracal aurata no xénero Felis ou no Profelis.Ray, J. & Butynski, T. "Profelis aurata". In: J. S. Kingdon et al., eds. (2013): Mammals of Africa. Bloomsbury Publishing. ISBN 978-1-4081-2257-0. Consultado o 14 de outubro de 2018.

Pero datos moleculares recentes revelan inequivocamente que o caracal, o serval e Caracal aurata están intimamente ligados.Johnson, W. E.; Eizirik, E.; Pecon-Slattery, J.; Murphy, W. J., Antunes, A.; Teeling, E. & O'Brien, S. J. (2006): "The late Miocene radiation of modern Felidae: a genetic assessment". Science 311: 73-77. Consultado o 14 de outubro de 2018. E análises xenéticas moi recentes mostraron que o caracal, Caracal aurata e máis o serval están estreitamente relacionados pola súa xenética, e que diverxeron dun antepasado común hai aproximadamente 5,4 millóns de anos. Polo tanto, suxeriuse incluír a todos eles dentro do xénero Caracal. Consultado o 14 de outubro de 2018.

Este criterio foi aceptado polos autores da lista vermella da Unión Internacional para a Conservación da Natureza (UICN) para Caracal aurata. Polo tanto, segundo a UICN, o xénero comprede estas dúas especies:
Caracal aurata
Caracal caracal - o caracal

Porén, aínda hoxe moitos autores recoñecen a Profelis como xénero independente.

 Filoxenia 
Árbore filoxenética dos xéneros da subfamilia dos Felinae.Stephen O'Brien & Warren Johnson (2008): "L'évolution des chats". Pour la science| 366. Base adp en W. Johnson et al. (2006): "The late Miocene radiation of modern felidae: a genetic assessment". Science 311 e C. Driscoll et al (2007): "The near eastern origin of cat domestication". Science 317La famille des chats  

 Notas 

 Véxase tamén 

 Bibliografía 
 Seidensticker, John & Susan Lumpkin (1991): Great Cats. Majestic Creatures of the Wild. Emmaus, Pensilvania, USA: Rodale Books, Inc. ISBN 978-1-875137-90-9.
 Wilson, Don E. & Reeder, Dee Ann M., eds. (2005): Mammal Species of the World - A Taxonomic and Geographic Reference. 3ª ed. Baltimore, Maryland, USA: The Johns Hopkins University Press. ISBN 978-0-8018-8221-0.

 Outros artigos 
 Carnívoros
 Félidos

 Ligazóns externas 
 Felinae. Small cats ('gatos pequenos') na ADW.
 Felinae  en Tree of Life. 
 Felinae no NCBI.